Par cumò Udin par furlan si ferme chi
O visìn i utents di Udin par furlan che, par cumò, il progjet di informazion in lenghe furlane dal Comun si ferme achì. Grazie a dutis e a ducj voaltris che nus vês stâts daûr fin a vuê.
Di cumò certificâts anagrafics ancje online
Il Comun di Udin, tra i pôcs a nivel talian, al à a pene ativât la pussibilitât di otignî online i certificâts anagrafics o di stât civîl plui frecuents. Di cumò indenant, duncje, si pues vê i certificâts vie Internet dopo vê ativât il servizi par mieç de tessare sanitarie. La ativazion si pues fâle alì dai uficis des Circoscrizions comunâls o ancje li dal URP de Regjon in Zardin Grant. Une volte ativade la tessare, al bastarà tacâ il…
Inchieste su servizis e imprescj informatics dal Comun
Ce servizis e imprescj informatics metûts a disposizion dal Comun di Udin cognossistu? Sêstu sodisfat de conetivitât in citât? Ce struments dopristu par inzornâti su lis gnovis che a interessin il Comun? Che sugjeriments proponistu par miorâ la ufierte di servizis on line de Aministrazion comunâl? A son juste un pocjis des domandis che i citadins di Udin a podaran rispuindi par mieç de inchieste “La città per il cittadino. Il cittadino per la città” che e je disponibile, dai…
Viertiduris straordenariis de Ludoteche comunâl
Il Comun al informe che la Ludoteche comunâl di vie del Sale e je vierte vuê, lunis ai 7 di Dicembar, e doman martars ai 8, di 15 a 18. Intal mês di Dicembar la Ludoteche e sarà vierte ancje ogni miercus e ogni sabide di sere, di vot e mieze a undis e mieze di gnot (20.30 – 11.30).
Viâl della Vittoria al torne a vierzi intai doi sens
Cul prin di Dicembar, in gracie dal strenzisi dal cantîr in Zardin Grant, viâl della Vittoria al torne a vierzi al passaç dai veicui in dutis lis dôs direzions di marcje. Un tant al larà duncje a facilitâ l’acès al centri storic dilunc des fiestis di Nadâl. La misure e restarà in vore par uns doi mês, ven a dî fintremai che no larà a lavorâ su lis viis par jentrâ intal gnûf autoparc sot tiere.
Fin ai 3 di Dicembar lis candidaturis a “Giovani di Pre.gio”
Al è timp fin ai 3 di Dicembar par presentâ lis candidaturis al premi “Giovani di Pre.gio”, ricognossiment istituît chest an dal Comun par premiâ i fantats e lis fantatis pai risultâts in ambit scolastic, dal volontariât e dal sport. Tre a son lis categoriis dai ricognossiments. Une sezion e je indreçade ai zovins des scuelis secondariis di secont grât de citât. I dirigjents dai istitûts scolastic a puedin proponi i nons di un o doi arlêfs. Une altre sezion…
In spedizion i boletins par paiâ la Tasi
Cui 27 di Novembar il Comun al tacarà a mandâ tes cjasis dai citadins i boletins pal paiament dal salt de Tasi che al scjât ai 16 di Dicembar. Il model F24 semplificât za compilât al è compagnât di une note informative e un scheme che al propon ducj i dâts doprâts par calcolâ la impueste. La spedizion a cjase nol è un at dovût, e chel di Udin al è un dai pôcs Comuns de regjon a fâle cun…
E torne Sante Catarine, limitazions in Zardin Grant
Di sabide ai 21 fintremai miercus ai 25 di Novembar e torne la plui antighe fiere di Udin, ven a dî chê di Sante Catarine, metude sù ancjemò intal 1380 dal patriarcje Marquart. A partî di vuê, joibe ai 16 di Novembar, la aree di Zardin Grant e sarà a man a man interessade di limitazions ae circolazion dai veicui. Blocs stradâi e deviazions a saran indicâts cun cartei di pueste.
Uficis comunâi di viâl Duodo, evacuazion precauzionâl
A front de segnalazion di vibrazions intal edifici di viâl Duodo là che a son logâts un pôcs di uficis dai servizis sociâi dal Comun di Udin vuê si à decidût di evacuâ in maniere cautelative la struture. La reson des vibrazions par cumò e reste discognossude, ancje se une prime verifiche no à mostrât nissun probleme static o lesions di sorte. Lis vibrazions a podaressin jessi l’efiet di un cantîr li dongje, ma par sigurece il Comun al à…
Avîs public pe nomine dal Coleç dai Revisôrs
Al è stât publicât sul sît internet dal Comun l’ avîs public pe nomine dal Coleç dai Revisôrs pai agns 2016-2018. Cun di fat al è daûr a scjadi il mandât dal Coleç dai revisôrs in cjarie. Lis manifestazions di interès a varan di sei presentadis dentri dai 17 di Novembar. Lis domandis a podaran sei mandadis ae direzion di pueste eletroniche protocollo@pec.comune.udine.it, consegnadis a man al Ufici Protocol o mandadis cuntune racomandade ae Segretarie Gjenerâl, in vie Lionello 1.…
fur_Latn fur_Latn fur_Latn fur_Latn fur_Latn fur_Latn fur_Latn fur_Latn fur_Latn fur_Latn fur_Latn fur_Latn fur_Latn fur_Latn fur_Latn fur_Latn fur_Latn fur_Latn fur_Latn fur_Latn